  Майя Бывальцева Дэри ёросын XXVI Спортъя тол элькун гурт шудонъёсын асьсэ группаосазы Дэри, Шаркан, Юкаменск ёросъёс вормизы. Йылпумъянъёс ужрадлэн «ВКнакте» мерлыко вотэсысь огиназ шараямын. 5-8 южтолэзе Удмуртиысь 25 ёросъёсысь сюрслэсь трос спортсменъёс спортысь 11 амалъёсын 31 комплект медальёс понна вожвылъяськизы. Ӵошатскон радлыкын вал: хоккей, спорт семьяос (дартс, комбинированной эстафета, эстафета), кивалтӥсьёс (ыбылӥськон, дартс, куасэн бызьылон), полиатлон (гимнастика, ыбылӥськон, куасэн бызьылон), куасэн бызьылон, баскетбол, шашки, шахмат. Ёросъёсын улӥсьёслэн лыдзыя вормисьёсты но призёръёсты куинь группаосын пусйизы. Нырысетӥ группа: 1-тӥ инты – Дэри ёрос; 2-тӥ инты – Эгра ёрос; 3-тӥ инты – Пичи Пурга ёрос. Кыкетӥ группа: 1-тӥ инты – Шаркан ёрос; 2-тӥ инты – Кез ёрос; 3-тӥ инты – Кизнер ёрос. Куинетӥ группа: 1-тӥ инты – Юкаменск рос; 2-тӥ инты – Сьӧлта ёрос; 3-тӥ инты – Кияса ёрос. Тодэ вайытом, элькун гурт шудонъёс улсын туэ нырысьсэ «Удмуртилэн командаез» тол фестиваль ортчиз. Ӵошатсконъёсы ёросъёслэн но каръёслэн тӧрооссылэн, кун тӧрлык ёзэсъёслэн но кун ужъюртъёсын кивалтӥсьёслэн ньыль командаоссы пыриськизы.  Тегъёс: Спорт Удмуртия гуртшудонъёс Дэри  